നമീബിയയെ വീഴ്ത്തി അഫ്ഗാനിസ്ഥാന് അബുദാബി: ടി20 ലോകകപ്പില് നമീബിയയെ 62 റണ്സിന് തോല്പിച്ച് അഫ്ഗാനിസ്ഥാന്. അഫ്ഗാന് മുന്നോട്ടുവെച്ച 161 റണ്സ് വിജയലക്ഷ്യം പിന്തുടര്ന്ന നമീബിയക്ക് 20 ഓവറില് ഒന്പത് വിക്കറ്റിന് 98 റണ്സെടുക്കാനേ കഴിഞ്ഞുള്ളൂ. ഹാമിദ് ഹസനും നവീന് ഉള് ഹഖും മൂന്ന് വീതവും ഗുല്ബാദിന് നൈബ് രണ്ടും റാഷിദ് ഖാന് ഒന്നും വിക്കറ്റ് നേടി. നവീനാണ് കളിയിലെ മികച്ച താരം.മറുപടി ബാറ്റിങ്ങില് ഓപ്പണര്മാരെ നവീന് ഉള് ഹഖ് മൂന്ന് ഓവറിനിടെ മടക്കിയതോടെ നമീബിയ തുടക്കത്തിലെ പതറി. ഓപ്പണര്മാരായ ക്രെയ്ഗ് വില്യംസ്1, മൈക്കല് വാന് ലിങ്കന്11, ജാന് നിക്കോള് ലോഫ്റ്റീ14, സാനേ ഗ്രീന്1 എന്നിവര് പുറത്താകുമ്ബോള് 7.1 ഓവറില് 36 റണ്സ് മാത്രമായിരുന്നു സ്കോര് ബോര്ഡിലുണ്ടായിരുന്നത്. 10 ഓവര് പൂര്ത്തിയാകുമ്ബോള് സ്കോര് 554.11ാം ഓവറില് ഹാമിദ് ഹസന് ഇരട്ട പ്രഹരം നല്കി. നായകന് ഗെര്ഹാര്ഡ് എരാസ്മസ് 12നും ജെജെ സ്മിത് പൂജ്യത്തിനും പുറത്തായി. ജാന് ഫ്രൈലിന്ക്ക്6, പിക്കി യാ ഫ്രാന്സ്3, ഡേവിഡ് വീസ്26, റൂബന്12, ബെര്ണാഡ് സ്കോള്സ്6 എന്നിങ്ങനെയായിരുന്നു മറ്റ് താരങ്ങളുടെ സ്കോര്.നേരത്തെ ടോസ് നേടി ആദ്യം ബാറ്റ് ചെയ്ത അഫ്ഗാന് തകര്പ്പന് തുടക്കത്തിന് ശേഷം 20 ഓവറില് അഞ്ച് വിക്കറ്റിന് 160 റണ്സെടുത്തു. 45 റണ്സെടുത്ത വിക്കറ്റ് കീപ്പര് മുഹമ്മദ് ഷഹ്സാദാണ് ടോപ് സ്കോറര്. സഹ ഓപ്പണര് ഹസ്രത്തുള്ള സസായി 33 ഉം അവസാന രാജ്യാന്തര മത്സരം കളിക്കുന്ന അസ്ഗാര് അഫ്ഗാന് 31 ഉം നായകന് മുഹമ്മദ് നബി 32 ഉം റണ്സെടുത്തു.